b"\n_START_ARTICLE_\nCreu de terme del Firal (Balaguer)\n_START_SECTION_\nDescripci\xc3\xb3\n_START_PARAGRAPH_\nCreu de terme monumental feta amb pedra. La base de la creu \xc3\xa9s poligonal. \xc3\x89s una creu molt senzilla. La part superior t\xc3\xa9 forma de rombe, el centre en forma circular, lloc on s'ent\xc3\xa9n que hi ha la imatge de Jes\xc3\xbas.\n_START_SECTION_\nHist\xc3\xb2ria\n_START_PARAGRAPH_\nAquesta creu la podem veure a prop del cementiri, pel cam\xc3\xad que surt a la carretera de Balaguer a Alfarr\xc3\xa0s. \xc3\x89s una creu de terme que delimitava el lloc on s'acabava la ciutat._NEWLINE_La data d'edificaci\xc3\xb3 d'aquesta creu no es coneix amb certesa, se suposa que \xc3\xa9s posterior a la de Sant Dom\xc3\xa8nec, potser del segle\xc2\xa0xvi o XVII._NEWLINE_Dins la ciutat de Balaguer n'hi ha tres m\xc3\xa9s, totes situades en punts estrat\xc3\xa8gics. Posant les creus sobre un mapa es veu que totes estan a la sortida o al final de l'antiga ciutat."